
DR.30.10.2003 5 

 

  

 

Malahan sebelum ABMI, negara-negara ASEAN+3 telah mewujudkan pendekatan 
sokongan serantau yang dimulakan dengan Pengaturan Pembiayaan Duahala, (Bilateral 
Swap Arrangement) dan Inisiatif Chiang Mai (Chiang Mai Initiative - CMI).  Inisiatif pasaran 
bon ini merupakan usaha serantau terkini ke arah, dengan izin, regional self-help kerana 
timbul kesedaran di kalangan negara-negara anggota bahawa masalah serantau hendaklah 
diselesai oleh negara-negara yang dilanda masalah melalui mekanisme sokongan 
serantau.   

 Tuan Yang di-Pertua, ABMI ini akan membawa kesan positif kepada ekonomi 
negara-negara Asia Timur kerana ia akan memperdalam lagi pasaran-pasaran modal 
tempatan dan dengan itu simpanan Asia akan dapat digemblengkan  di Asia untuk projek-
projek pembangunan sama ada dilaksanakan oleh kerajaan-kerajaan ataupun pihak 
swasta.  Melalui mekanisme bon, peminjam-peminjam dapat mengelakkan masalah 
mismatch pembiayaan seperti yang berlaku semasa krisis kewangan, di mana pinjaman 
jangka pendek diguna untuk membiayai pelaburan jangka panjang.  Dengan wujudnya 
saluran alternatif, iaitu selain pasaran ekuiti, Pasaran Bon Asia yang dinamik akan dapat 
memastikan ekonomi tempatan lebih berdaya tahan dalam menangani risiko sistemik 
sekiranya berlaku kejutan di masa hadapan. 

 Malaysia memainkan peranan yang penting dalam mewujudkan pasaran-pasaran 
Bon Asia.  Daripada enam kumpulan kerja yang ditubuhkan untuk meneliti serta 
menjayakan inisiatif ini, Malaysia mempengerusikan kumpulan kerja mengenai urus niaga 
tukaran asing dan isu-isu penyelesaian pembayaran dan menjadi pengerusi bersama bagi 
kumpulan koordinasi bantuan teknikal.  Malaysia memiliki pengalaman yang boleh dikongsi 
bersama bagi memajukan ABMI ini kerana Malaysia memiliki segala kemudahan asas bagi 
membangunkan pasaran bon tempatan yang dinamik termasuk persekitaran kawal selia 
yang kukuh, sistem kewangan yang mantap, sektor korporat yang bertambah kukuh serta 
infrastruktur yang mencukupi untuk penyelesaian pembayaran.  

 Kesungguhan Malaysia dalam memastikan kejayaan Inisiatif Pasaran Bon Asia 
juga kerana Malaysia berhajat memperluaskan lagi pasaran modal Islam di Rantau ini.  
Malaysia percaya bahawa Pasaran Bon Islam mempunyai potensi yang boleh dicungkil dan 
kita mempunyai kelebihan perbandingan dan persaingan untuk meningkatkan penerokaan 
potensi sektor ini.  Ini juga selaras dengan objektif menjadikan Malaysia sebagai pusat 
pemasaran modal Islam serantau dan antarabangsa.  Ini terbukti dengan kejayaan Malaysia 
menjadi negara pertama di rantau ini menerbitkan bon Islam SUKUK.   

 Dato' Zulhasnan bin Rafique:  Terima kasih, Tuan Yang di-Pertua.  Saya ucap 
jutaan terima kasih kepada Yang Amat Berhormat Menteri Kewangan di atas satu jawapan 
yang jelas mengenai penubuhan satu Pasaran Bon Asia.  Tuan Yang di-Pertua, saya 
percaya semua yang hadir di Dewan yang mulia ini begitu kagum dan insaf, dengan 
izinnya, envious melihat Yang Amat Berhormat Menteri Kewangan merangkap Perdana 
Menteri ada di Dewan ini, masih bertugas [Tepuk].  Syabas dan tahniah kepada beliau.   

Soalan tambahan.  Tuan Yang di-Pertua, Malaysia pun perlu aktif sebagai peserta 
dalam Pasaran Bon Asia.  Pada masa ini dagangan dilakukan melalui institusi-institusi 
kewangan.  Untuk demikian kita perlu meningkatkan tahap kecairan dagangan bon kerajaan 
Malaysia atau, dengan izin, increasing the commercial liquidity of the government bond 
market. 

 Soalan saya, apakah pandangan Yang Amat Berhormat jikalau kerajaan bersetuju 
bukakan dagangan bon kerajaan termasuk instrumen kewangan Islam kepada pasaran 
runcit melalui prasarana yang sedia ada di bursa saham, seperti di bursa-bursa saham 
yang lain di negara-negara di Asia Tenggara.  Terima kasih.   

 Perdana Menteri:  Tuan Yang di-Pertua, perkara ini akan dikaji oleh pihak 
kerajaan, sama ada ia akan membawa manfaat ataupun tidak.   

 Timbalan Yang di-Pertua [Datuk Lim Si Cheng]:  Kemaman. 

 Tuan Abd. Rahman bin Yusof:  Terima kasih, Tuan Yang di-Pertua.  Saya 
hendak tanya mengenai dalam keadaan ekonomi Asia yang masih menghadapi 
kemelesetan ekonomi sekarang ini, banyak kita lihat bahawa sesetengah polisi kewangan 



Malahan sebelum ABMI, negara-negara ASEAN+3 telah mewujudkan pendekatan sokongan serantau yang dimulakan dengan Pengaturan Pembiayaan Duahala, (Bilateral Swap Arrangement) dan Inisiatif Chiang Mai (Chiang Mai Initiative- CMI). Inisiatif pasaran bon ini merupakan usaha serantau terkini ke arah, dengan izin, regional self-help kerana timbul kesedaran di kalangan negara-negara anggota bahawa masalah serantau hendaklah diselesai oleh negara-negara yang dilanda masalah melalui mekanisme sokongan serantau. Tuan Yang di-Pertua, ABMI ini akan membawa kesan positif kepada ekonomi negara-negara Asia Timur kerana ia akan memperdalam lagi pasaran-pasaran modal tempatan dan dengan itu simpanan Asia akan dapat digemblengkan di Asia untuk projek- projek pembangunan sama ada dilaksanakan oleh kerajaan-kerajaan ataupun pihak swasta. Melalui mekanisme bon, peminjam-peminjam dapat mengelakkan masalah mismatch pembiayaan seperti yang berlaku semasa krisis kewangan, di mana pinjaman jangka pendek diguna untuk membiayai pelaburan jangka panjang. Dengan wujudnya saluran alternatif, iaitu selain pasaran ekuiti, Pasaran Bon Asia yang dinamik akan dapat memastikan ekonomi tempatan lebih berdaya tahan dalam menangani risiko sistemik sekiranya berlaku kejutan di masa hadapan. Malaysia memainkan peranan yang penting dalam mewujudkan pasaran-pasaran Bon Asia. Daripada enam kumpulan kerja yang ditubuhkan untuk meneliti serta menjayakan inisiatif ini, Malaysia mempengerusikan kumpulan kerja mengenai urus niaga tukaran asing dan isu-isu penyelesaian pembayaran dan menjadi pengerusi bersama bagi kumpulan koordinasi bantuan teknikal. Malaysia memiliki pengalaman yang boleh dikongsi bersama bagi memajukan ABMI ini kerana Malaysia memiliki segala kemudahan asas bagi membangunkan pasaran bon tempatan yang dinamik termasuk persekitaran kawal selia yang kukuh, sistem kewangan yang mantap, sektor korporat yang bertambah kukuh serta infrastruktur yang mencukupi untuk penyelesaian pembayaran. Kesungguhan Malaysia dalam memastikan kejayaan Inisiatif Pasaran Bon Asia juga kerana Malaysia berhajat memperluaskan lagi pasaran modal Islam di Rantau ini. Malaysia percaya bahawa Pasaran Bon Islam mempunyai potensi yang boleh dicungkil dan kita mempunyai kelebihan perbandingan dan persaingan untuk meningkatkan penerokaan potensi sektor ini. Ini juga selaras dengan objektif menjadikan Malaysia sebagai pusat pemasaran modal Islam serantau dan antarabangsa. Ini terbukti dengan kejayaan Malaysia menjadi negara pertama di rantau ini menerbitkan bon Islam SUKUK. Dato' Zulhasnan bin Rafique: Terima kasih, Tuan Yang di-Pertua. Saya ucap jutaan terima kasih kepada Yang Amat Berhormat Menteri Kewangan di atas satu jawapan yang jelas mengenai penubuhan satu Pasaran Bon Asia. Tuan Yang di-Pertua, saya percaya semua yang hadir di Dewan yang mulia ini begitu kagum dan insaf, dengan izinnya, envious melihat Yang Amat Berhormat Menteri Kewangan merangkap Perdana Menteri ada di Dewan ini, masih bertugas [Tepuk]. Syabas dan tahniah kepada beliau. Soalan tambahan. Tuan Yang di-Pertua, Malaysia pun perlu aktif sebagai peserta dalam Pasaran Bon Asia. Pada masa ini dagangan dilakukan melalui institusi-institusi kewangan. Untuk demikian kita perlu meningkatkan tahap kecairan dagangan bon kerajaan Malaysia atau, dengan izin, increasing the commercial liquidity of the government bond market. Soalan saya, apakah pandangan Yang Amat Berhormat jikalau kerajaan bersetuju bukakan dagangan bon kerajaan termasuk instrumen kewangan Islam kepada pasaran runcit melalui prasarana yang sedia ada di bursa saham, seperti di bursa-bursa saham yang lain di negara-negara di Asia Tenggara. Terima kasih. Perdana Menteri: Tuan Yang di-Pertua, perkara ini akan dikaji oleh pihak kerajaan, sama ada ia akan membawa manfaat ataupun tidak. Timbalan Yang di-Pertua [Datuk Lim Si Cheng]: Kemaman. Tuan Abd. Rahman bin Yusof: Terima kasih, Tuan Yang di-Pertua. Saya hendak tanya mengenai dalam keadaan ekonomi Asia yang masih menghadapi kemelesetan ekonomi sekarang ini, banyak kita lihat bahawa sesetengah polisi kewangan.